sonderborg.dk

Den kæmpestore læsedag: Læsemaraton (kl. 12.00)
2025-09-08 12:00 - 13:30 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Er jeres klasse klar til at slå læserekord? Vi fejrer FN’s Internationale Læsedag – og i år går vi all in på læseglæden!
Læs alt, hvad I kan komme i nærheden af, og vær med til at få Sønderborg Kommune med i Børnenes Rekordbog.
Det eneste, I skal gøre, er at dedikere dagen til læsning. Tæl alle de sider, I får læst, og send det samlede antal til os – så sørger vi for at indsende det til Børnenes Rekordbog.

Vil I gøre dagen endnu sjovere?
Så kom forbi biblioteket til et vaskeægte læsemaraton! Vi byder på den hyggeligste læsestemning med bløde sækkestole, hyggelige læsetelte, stakkevis af spændende bøger og sjove quizzer undervejs.
Tag jeres yndlingsbøger med – eller find nye favoritter her hos os – og glæd jer til en dag fyldt med hygge, fællesskab og masser af læseeventyr.
For børn 10-12 år (4.-6. klasse) og deres voksne.

Læser I på skolen?
Så send jeres samlede antal læste sider til: born@sonderborg.dk
Oplys skolens navn, klassetrin og læste antal sider – og også meget gerne titlerne på nogle af de bedste bøger, I har læst.
Send det hele til os senest onsdag 10. september – og lad os sammen slå læserekord!
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Den kæmpestore læsedag: LitteraturBINGO
2025-09-08 13:00 - 14:00 | Biblioteket Sønderborg, Nørre Havnegade 15, Sønderborg, 6400, Danmark
Bogholderiet fejrer FN’s Internationale Læsedag med med en invitation til en litterær rejse og muligheden for vinde fantastiske præmier ved at lytte og krydse af på din bingoplade!
Tag med på en spændende rejse gennem litteraturen, og få et indblik i de romaner, der har gjort et helt særligt indtryk på de to
belæste bibliotekarer Frederikke Wiinholt og Hanne M. Sørensen.
Til LitteraturBINGO udleveres en bingoplade med en række ord til alle deltagere. Herefter læses et uddrag af en af romanerne højt, og så gælder det om at spidse ører og krydse af, når de ord, der forhåbentlig er på din plade, læses op.
Der er naturligvis gode gevinster på højkant til alle dagens vindere.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Filmvisning: Tove i stykker
2025-09-08 14:30 - 15:10 | Biblioteket Sønderborg, Nørre Havnegade 15, Sønderborg, 6400, Danmark
I anledningen af Den kæmpestore læsedag viser Biblioteket Sønderborg tre dokumentarer om tre danske forfattere – denne film er et portræt af Tove Ditlevsen fortalt af hende selv
Hvis nogen har sejret danskernes hjerte, er det Tove Ditlevsen. Filmen er et sammensat portræt fortalt af Tove Ditlevsen selv, gennem hendes digte, brevkassesvar og romaner. En sammenfletning af lyde fra hendes interviews og digtoplæsninger tager fat i det skæringspunkt, der var mellem liv og litteratur for Tove Ditlevsen.
Sami Saif, er både manuskriptforfatter og instruktør på denne film fra 2020.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Filmvisning: Kunsten at slå evigheden i stykker
2025-09-08 15:30 - 16:10 | Biblioteket Sønderborg, Nørre Havnegade 15, Sønderborg, 6400, Danmark
I anledningen af Den kæmpestore læsedag viser Biblioteket Sønderborg tre dokumentarer om tre danske forfattere – denne film handler om Carstens Jensens refleksioner over litteraturens væsen
Carsten Jensen, forfatter, debattør og journalist, fortæller om sin tilknytning til fortællekunsten, om sit eget forfatterskab og om sine refleksioner over litteraturens væsen. Kom med på en rejse fra barndomsbyen Marstal på Ærø til København og Afghanistan.
Adam Paaske er manuskriptforfatter og instruktør på denne film fra 2019, som blev udtaget til Master of Art Film Festival i 2020.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Læseklubben
2025-09-08 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Filmvisning: Mellem bjergene og havet
2025-09-08 16:30 - 17:20 | Biblioteket Sønderborg, Nørre Havnegade 15, Sønderborg, 6400, Danmark
I anledningen af Den kæmpestore læsedag viser Biblioteket Sønderborg tre dokumentarer om tre danske forfattere – denne film et et portræt af Henrik Nordbrandt
Selvom Henrik Nordbrandt var en dansk digter, tilbragte han det meste af sit voksne liv i Tyrkiet, Grækenland og Italien, og hans lyrik bærer stærkt præg af middelhavsområdets byer, landskaber og klima.
Nordbrandt fortæller om sin barndom, om det voksne liv på rejse og læser en række af sine digte. Instruktør Elisabeth Rygård tegner i en collage af digte, samtaler og minder et portræt af et sammensat menneske. Dokumentaren er fra 1994.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Silent Reading Party
2025-09-08 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
Books, Nooks, & Snacks
Grab your favorite book, find a comfy spot, and enjoy a peaceful reading session with fellow book lovers (plus, there’ll be tons of snacks!). Whether you’re obsessed with fantasy, hooked on mysteries, swooning over romance, or diving into non-fiction, this is the ultimate chance to get lost in your book in a super relaxing vibe.
What’s waiting for you?

A peaceful, laid-back atmosphere
Comfy spots to kick back
Tasty treats and light snacks
The chance to make new book-loving friends

Silent Reading Party takes place 3 times during autumn:
Monday 8. September kl. 17.00 – 19.00: International Literacy Day*
Wednesday 22. October kl. 17.00 – 19.00
Wednesday 5. November kl. 17.00 – 19.00
*This event is part of our celebration of The International Literacy Day.
Free entrance – just show up
Just show up with your book and the need for some chill, quiet time. No sign up is needed! We can’t wait to see you there and share the love of reading.
Begivenheden foregår her:
Biblioteket Sønderborg
Niveau 2, YA-zonen, Nørre Havnegade 15, 6400, Sønderborg
Læs mere om eventet og køb en evt. billet her.

Free webinar: Living and working in Denmark
2025-09-09 10:00 - 11:30
Are you interested in knowing what it is like to live and work in Denmark? And would you like to get information about job possibilities in Denmark? Then join one of our free-of-charge webinars and learn more about:

Living and Working in Denmark
The Danish Labour Market
Job opportunities in Denmark

All internationals are welcome to sign up. It will be fun, informative and hyggeligt!
The webinars will be held in English via Skype. You can sign up via the link below:
Events for jobseekers
Deadline for signing up is the day before the webinar at 10 am.
If you have any questions, you are welcome to contact workindenmark@workindenmark.dk
Upcoming webinars in 2025/2026:
September 9th, October 14th, November 11th, December 9th and January 13th – always from 10 am to 11.30 am.

Historiske vandringer: Kegnæs
2025-09-09 10:00 - 12:00 | Biblioteket Hørup, Knøs' Gård 1, Sydals, Syddanmark, 6470, Danmark
Med udgangspunkt i hjemmesiden Historisk Atlas tager vi på historiske vandringer i det sønderjyske. Denne gang skal vi vandre på Kegnæs
Vi mødes ved Kegnæs Forsamlingshus for at udforske lokalområdet. Bibliotekets medarbejdere fører an, når vi går en tur på halvøen, hvor vi blandt andet kommer forbi Kegnæs Kirke og mindesmærket for Genforeningen.
Husk at tjekke vejrudsigten, og medbring kaffe/te til afslutningen.
Historiske vandringer
Med afsæt i hjemmesiden Historisk Atlas tager vi på historiske vandringer i det sønderjyske. Hjemmesiden, drevet af foreningen HistoriskAtlas.dk, er et interaktivt, digitalt atlas, der formidler lokal og national historie gennem tekst, lyd og billeder i samarbejde med over 220 arkiver, museer og biblioteker.
To af vores bibliotekarer guider jer på en rute, hvor vi udforsker lokalområdets historiske fortællinger og kulturarv. Undervejs snakker vi om konceptet bag hjemmesiden og det arbejde, lokale foreninger har gjort for at gøre historien tilgængelig.
Ruten er 2-4 km, så husk behagelige sko og tjek vejrudsigten. Medbring gerne kaffe/te, som vi kan nyde sammen til sidst.
Medbring gerne kaffe/te, som vi kan nyde sammen til sidst.
Begivenheden foregår her:
Biblioteket Hørup
Kegnæs Forsamlingshus, Nørre Landevej 59, 6470 Sydals, Knøs’ Gård 1, 6470, Sydals
Læs mere om eventet og køb en evt. billet her.

i·DAG – Sønderborg StartUp Festival
2025-09-09 13:00 - 17:00 | Sønderborg Vækstråd, Ellegårdvej 36, Sønderborg, 6400
i·DAG Sønderborg StartUp Festival 2025
Dato: Onsdag den 24. september 2025
Tid: Kl. 13:00 – 17:00
Sted: Sønderborg Vækstråd, Ellegårdvej 36, 6400 Sønderborg
Tilmelding: Er der åbnet for. Du kan tilmelde dig indtil den 22. september 2025 kl. 12:00
Om arrangementet
i·DAG er Sønderborgs årlige startup-festival, hvor iværksættere, studerende, investorer og erhvervsfolk mødes til en inspirerende eftermiddag med fokus på muligheder, netværk og idéudvikling.
Dagen byder på oplæg, sparring, debat og pitch-sessioner.
STEAR deltager som partner ved i·DAG 2025.
STEAR støtter bæredygtige startups inden for Energy & Tech gennem deres acceleratorprogram og et stærkt netværk af mentorer, investorer og samarbejdspartnere.
Program:
Kl. 13:00 – 15:00

Oplæg ved Emil Thorup, iværksætter og stifter af møbelbrandet HANDVÄRK
Oplæg ved Gitte Xenia Rymark, ledelses- og læringskonsulent med fokus på unge og iværksætteri
Paneldebat: Hvordan fremmer vi lysten og modet til at blive iværksætter?

Kl. 15:00 – 17:00

i·MESSE – mød lokale iværksættere og støtteaktører Du kan tilmeldd dig til i·MESSE her. Vær opmærksom på du også skal tilmelde dig til i·DAG
Drop-In i·CAFÉ – personlig rådgivning om bl.a. jura, bogføring, IT og markedsføring
i·PITCH – udvalgte iværksættere pitcher deres idéer foran publikum. Du kan tilmelde dig til i·PITCH forløb her. Vær opmærksom på du også skal tilmelde dig til i·DAG
Workshop – i samarbejde med Iværksætter Danmark – SALG, SALG, SALG!… MEN HVORDAN?. Du kan tilmelde dig til workshop her. Vær opmærksom på at du også skal tilmelde dig til i·DAG.
LIVE podcast StartUp Talk Sønderborg – kom i studiet og vær med.

Målgruppe:

Nystartede og erfarne iværksættere
Studerende med interesse for innovation
Virksomhedsledere og erhvervsfolk
Politikere og investorer
Alle med interesse for iværksætteri og innovation

Der vil være en let forplejning og mulighed for uformel netværk undervejs.
Begrænsede pladser – tilmelding er nødvendig.

Læseheltene
2025-09-09 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Gutterspace – Graphic Novel bogklub
2025-09-09 16:30 - 17:30
Er du vild med gode historier, ikoniske illustrationer og fascinerende worldbuilding? Bliv en del af vores nye bogklub, Gutterspace!
I Gutterspace* dykker vi i fællesskab ned i klassiske og banebrydende tegneserier. Mød andre ligesindede Graphic novel-læsere, og del dine tanker om alt fra dystopiske universer til indieperler – ingen kedelige analyser, bare gode snakke, passion og fælles læseoplevelser!
Claus Jacobsen, bibliotekar, medstifter af Planet Pulp og allround tegneserie-entusiast, inviterer ind og har håndplukket de første tre titler.
Første bog på programmet: Watchmen – vi starter episk!
Tag din yndlingssnack med, find din indre tegneserienørd frem, og træd ind i Gutterspace. Bogklubben foregår primært på dansk, men samtaler og tegneserierne kan være på engelsk, afhængigt af deltagerne.
*Gutterspace: Det tomme rum mellem tegneseriens paneler, hvor historien “lever videre” i læserens fantasi.

Vi mødes 3 gange i efteråret:
Tirsdag 9. september kl. 16.30 – 17.30: Watchmen (1986) af Alan Moore & Dave Gibbons
Tirsdag 7. oktober kl. 16.30 – 17.30: Hate (1990) af Peter Bagge
Tirsdag 11. november kl. 16.30 – 17.30: LOCAS: The Maggie and Hopey Stories (2004) af Jaime Hernandez

OBS: Biblioteket hjælper gerne med at skaffe tegneserien – henvend dig på dit lokale bibliotek.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Candlelight-rundvisning med kunstneren Bärbel Kock
2025-09-09 20:00 - 21:30 | KunstPunkt, Storegade 14, Augustenborg, 6440
Candlelight-rundvisning med kunstneren Bärbel Kock
Tirsdag den 9. september kl. 20.00
KunstPunkt, Storegade 14, Augustenborg

I forbindelse med sin aktuelle udstilling Ergo Sum på KunstPunkt i Augustenborg inviterer kunstneren Bärbel Kock til en helt særlig oplevelse: en gratis aftenrundvisning i levende lys.

For første gang ledsages en udstilling på KunstPunkt af en candlelight-omvisning, hvor stemningen i tusmørket forvandler både værkerne og rummet.
“Alene mørkningen udenfor skaber en let mystisk stemning, og når malerierne samtidig får direkte lys, opdager publikum nye detaljer i komposition, indhold og farver. Selv de gamle mestre arbejdede nogle gange i levende lys for at fremkalde en særlig atmosfære,” fortæller Bärbel Kock.

Arrangementet finder sted tirsdag den 9. september kl. 20.00 og er åbent for alle.

Far på færde
2025-09-10 10:00 - 12:00
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Danmark som vi kender hende
2025-09-10 19:00 - 20:30
Jesper Hindø giver os et overblik over, hvad der førte til dannelsen af det Danmark, som vi kender i dag. Hvad er vores kulturelle baggrund, og hvad forbinder vi med dét at være danske?
Gennem et tilbageblik på de sidste 200 års danmarkshistorie skal vi se på begivenheder, der har haft afgørende indflydelse på vores nationalopfattelse, og undervejs skal vi sammen synge et udvalg af sange, der understøtter fortællingen.
Foredraget er for overblikkets skyld delt op i tre kapitler, og til sidst er der mulighed for en fællesrefleksion over emnet, hvor vi kan dele vores tanker med hinanden.
Jesper Hindø arbejder i dag – efter et liv som musiker i blandt andet Sønderjyllands Symfoniorkester – som formidler på Historiecenter Dybbøl banke og Dybbøl Mølle.
Bibliotekar Alice Langdal spiller til aftenens fællessange.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Små synger sammen
2025-09-11 09:00 - 09:45, 2025-09-11 10:15 - 11:00
Der bliver fuld fart på fællessangen, når børn i hele landet fejrer “Små synger sammen”
Glæd jer til en landsdækkende dag med musik, bevægelse og sangglæde i børnehøjde.
Det Sønderjyske Sangcenter og Biblioteket Sønderborg inviterer til en formiddag, hvor sangpædagogerne Anna Kruse og Anna Zaabalawi sætter gang i stemmer, kroppe og smil.
Vi synger velkendte og nye sange, leger med lyde og bevæger os til musikken – alt sammen med udgangspunkt i årets tema: ”Sørøvere og pirater”.
For børn 3-7 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Isen smelter. Kampen om Arktis med Martin Breum og Anders Stubkjær
2025-09-11 16:30 - 18:30 | Biblioteket Sønderborg, Nørre Havnegade 15, Sønderborg, 6400, Danmark
I denne TALKS om torsdagen vil Martin Breum og Anders Stubkjær have en samtale under titlen “Isen smelter. Kampen om Arktis”.
Når isen forsvinder i Arktis, åbenbarer sig ikke kun et landskab i forandring, men også en ny geopolitisk virkelighed. Stormagter som Rusland, USA og Kina positionerer sig, mens Danmark, via rigsfællesskabet, spiller en overraskende stor rolle i det arktiske magtspil.
Journalist og forfatter Martin Breum gæster Biblioteket Sønderborg til en TALK om klimaforandringer, storpolitik og Grønlands fremtid. Hvordan hænger smeltende is sammen med globale interesser, råstofjagt og grønlandsk selvbestemmelse? Og hvorfor er Arktis ikke bare en klimakatastrofe, men også en kampplads for fremtidens ressourcer og indflydelse?
Martin Breum har i årevis dækket Arktis og rigsfællesskabets rolle i regionen. Han er forfatter til flere anmelderroste bøger om emnet, herunder Når isen forsvinder, Balladen om Grønland og Hvis Grønland river sig løs, og han er en af Danmarks mest markante stemmer i den offentlige samtale om Arktis. Samtalen modereres af lektor Anders Stubkjær fra Sønderborg Statsskole, som i 2022 udgav bogen Kampen om Arktis.
TALKS om torsdagen
Samtaleserie om samfund, videnskab og kultur
Torsdage på Biblioteket Sønderborg bliver efterårets mødested for alle, der ønsker at blive klogere og mærke verden på nye måder. Med serien TALKS om torsdagen inviterer vi til en række dybdegående oplæg og samtaler, hvor faglighed og formidling går hånd i hånd.
I en tid hvor information er overalt, bliver det vigtigere end nogensinde at finde de stemmer, der virkelig har noget på hjerte, og som taler ud fra viden, der bygger på videnskab, forskning og substans. Derfor har vi inviteret forskere, kunstnere og formidlere med særlig indsigt i alt fra fysik og geografi til musik, kunst og poesi. Det er mennesker, der kan løfte det komplekse og gøre det både nærværende og forståeligt.
TALKS handler ikke kun om at lytte. Det handler også om at dele. Om at stille spørgsmål, undre sig og blive inspireret – sammen med andre. Serien skaber rum for refleksion og dialog om emner, der former både samfund og menneskeliv. TALKS-serien tager afsæt i bibliotekets kerneværdi, som er at give adgang til viden, indsigt og livslang læring.
Velkommen til TALKS om torsdagen – hvor idéer mødes, og horisonter udvides.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Børne-pre-opening af orgelfestival: H. C. Andersen og den flyvende kuffert
2025-09-11 17:00 - 18:00 | Sct. Marie Kirke, Sønderborg, Kirketorvet, Sønderborg, 6400
Oplev magien i H.C. Andersens eventyrunivers kombineret med storslået orgelmusik! Sct. Marie sogn inviterer til “Børne-pre-opening” af orgelfestivalen med titlen “H.C. Andersen og den flyvende kuffert”. Denne enestående koncert vil finde sted i Sct. Marie Kirke og fremmane et fortryllende show, hvor fortællinger og musik smelter sammen.
Anne Agerskov og Pia Jeanette Nielsen vil føre publikum gennem en eventyrlig rejse med orgelspil og fortællinger, og Sønderjysk Pigekor og drengekors juniorkor vil ledsage med stemningsfulde salmer og sange. Eventyrene bringes til live, mens de mange toner fra det imponerende orgel beriger historien med lyd og atmosfære.
Børn og voksne vil blive draget ind i et bredt fascinerende lydlandskab, mens historierne foldes ud og introducerer de mange forskellige stemmer, orglet kan præstere. På denne rejse vil orglets dybder rumme både de små og store undere H.C. Andersen også skildrede i sine fortællinger.
Detaljer for arrangementet:
Tid: Den 11. september klokken 17:00
Sted: Sct. Marie Kirke, Kirke Alle 4
Entré: Fri
Mærk magien og lad H.C. Andersens eventyr samt orglets toner fortrylle jer ved denne særlige orgelfestival-pre-opening.

Kursus for pårørende til hjerneskaderamte
2025-09-11 17:00 - 19:00 | Sundhedscentret Sønderborg, Grundtvigs Alle 150, Sønderborg, 6400
Sønderborg Kommune inviterer til gratis kursus for pårørende til mennesker der er ramt af en erhvervet hjerneskade. Kurset henvender sig til ægtefæller/samlevere/kærester, andre voksne familiemedlemmer samt nære venner. Kurset giver viden om hjernens opbygning, følger efter hjerneskade, familieliv og pårørenderollen samt giver mulighed for erfaringsudveksling. Kurset består af fire aftner der udgør et samlet forløb. Første gang er d. 11.9.25 sidste gang er d. 9.10.25, alle aftener kl. 17-19.

Koncert med Sønderborg Frivillige Brandværnsorkester i Havnbjerg Kirke
2025-09-11 19:00 - 20:00 | Havnbjerg Kirke
De første frivillige brandværn opstod i Sønderjylland omkring 1870. Danmark havde mistet hertugdømmende Slesvig Holstein til tyskerne, efter slaget på Dybbøl Banke. Længere sydpå, kendte man allerede til at organisere sig i frivillige enheder, for at bekæmpe ulykker og brand. Skikken bredte sig til det nuværende Sønderjylland (Nordslesvig).
Når en gård, eller anden bygning brød i brand, opstod der et behov for at kunne tilkalde de frivillige brandværn. Dette kunne ske ved trompetsignaler, eller trommer.
Ud fra disse alarmeringssignaler, opstod der en lyst blandt brandmændene til at videreudvikle det musikalske, og de første spæde skridt henimod egentlige brandværnsorkestre var taget.
Sønderborg frivillige brandværnsorkester blev stiftet i 1882. Orkesteret måtte holde en kort pause fra 1979 til 1981, da det ikke var muligt at finde en egnet instruktør. På initiativ på bl.a. Brandkaptajn Paul Muhlig, blev orkesteret reetableret den 9 november 1981 med Ejner Lund som dirigent.
De senere år, har orkesteret oplevet en stor tilgang af nye musikere, herunder mange unge. Troen på orkesterets fremtid er stor blandt medlemmerne. Vi er i dag 25 medlemmer af orkesteret

Karsten Skov
2025-09-11 19:00 - 20:30
Ammi: en skæbnefortælling fra grænselandet
Forfatter Karsten Skov fortæller om sin seneste roman Ammi: en skæbnefortælling fra grænselandet, der kaster lys over en overset side af Sønderjyllands historie under første verdenskrig.
Bogen skildrer livet for kvinderne, der måtte klare sig alene på gårdene, mens deres mænd var sendt i krig for den tyske kejser. Ammi er en stærk og stålsat kvinde fra Nordals, og gennem fortællingen om hende, får vi et rørende og dramatisk indblik i en tid præget af savn, slid og svære valg.
Da en russisk krigsfange bliver tildelt hendes gård som arbejdskraft, udvikler der sig en forbudt, men passioneret kærlighedshistorie på tværs af frontlinjer og fordomme.
Karsten Skovs medrivende foredrag byder på historisk indsigt, når han dykker ned i virkelige begivenheder og skæbner fra grænselandet under krigen og fortæller om, hvordan de danner bagtæppe for Ammis gribende historie.
Afholdes af Broager Kirkes menighedsråd og Biblioteket Broager.
Begivenheden foregår her:
Biblioteket Broager
, Broager Sognegård, Storegade 1, 6310, Broager
Læs mere om eventet og køb en evt. billet her.

Sæsonåbning: Johan Dalene spiller Tjajkovskij
2025-09-11 19:30 - 21:00 | Koncertsalen Alsion, Alsion 2, Sønderborg, 6400, Danmark
Sønderjyllands Symfoniorkester indleder en ny og spændende sæson med en storslået åbningskoncert, der forener to af den klassiske musiks største mesterværker. Under ledelse af den karismatiske lettiske dirigent Andris Poga, og med den prisbelønnede violinist Johan Dalene som solist, venter en aften, hvor passion og perfektion mødes.

Andris Poga er chefdirigent i Stavanger Symfoniorkester, og har markeret sig som en af Europas mest spændende dirigenter. Til sæsonåbningen sætter han sit præg på Tjajkovskijs intense og smukke violinkoncert, hvorefter han leder orkestret gennem Brahms’ symfoni nr. 1 – et monumentalt værk, der blev skabt gennem14 års arbejde. Symfonien kaldes ofte “Beethovens 10.” for sin grandiose skønhed og dybe emotionelle spændvidde. Fra den dramatiske indledning til den triumferende finale tager symfonien os med på en rejse gennem mørke og lys, tvivl og sejr.
Som kontrast præsenteres Tjajkovskijs virtuose og lidenskabelige violinkoncert – et af violinhistoriens absolutte højdepunkter. Med sin blanding af russisk sjæl og tekniske udfordringer er det et værk, der ikke alene kræver virtuositet, men også en dyb forståelse for musikkens inderste væsen. Johan Dalene, der allerede i en alder af 23 år har slået sit navn fast som en af sin generations største musikalske talenter, tager opgaven op i Alsion. Han har vundet flere internationale priser, herunder den prestigefyldte Carl Nielsen-konkurrence i 2019, og i 2022 blev han kåret som Gramophones Young Artist of the Year. I et interview med Gramophone siger han, at man godt kan være en emotionel person, selv hvis man ikke har oplevet store kampe i livet. For Dalene handler det om at finde inspiration i skønheden, i hverdagen og i sine omgivelser, snarere end at trække på smertefulde erfaringer.
“Jeg er både stolt og glad over at kunne tiltrække nogle af verdens dygtigste solister til Alsion, og det er en særlig fornøjelse, fordi Johan Dalene ikke blot en fremragende violinist, men også er en ung skandinavisk stjerne,” siger musikchef Adam Stadnicki og tilføjer: “Vi har valgt netop Tjajkovskijs violinkoncert til ham, da det er et værk, der passer perfekt til Johans tekniske virtuositet. Personligt glæder jeg mig til at starte sæsonen med både musik, men ikke mindst en dirigent og en solist, fra den øvereste europæiske hylde.”

Ca. 1 time og 30 minutter med pause

Program:
C. Nielsen: Helios Ouverture, op. 17
P.I.: Tjajkovskij: Violinkoncert, D-dur, Op. 35
J. Brahms: Symfoni nr. 1, c-mol, Op. 68
Dirigent:
Andris Poga
Solister:
Johan Dalene, violin

Vi har ret til at være her
2025-09-12 10:00 - 10:45
Teater Anemonen inviterer ind til en helt unik teateroplevelse, hvor publikum også spiller en aktiv rolle
Sammen med de to skuespillere undersøger vi temaer om diversitet og fællesskab.
Det bliver både sjovt, poetisk, rørende og utroligt interaktivt, når du selv får lov til at påvirke handlingen og udfolde et helt nyt teaterunivers.
Fra 6 år.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Høstmarked Den Kongelige Køkkenhave
2025-09-12 10:00 - 2025-09-13 17:00 | Den Kongelige Køkkenhave ved Gråsten Slot, Felstedvej 8, Gråsten, Felstedvej 8, Gråsten, 6300
Høstmarked i Den Kongelige Køkkenhave ved Gråsten Slot
📅 Fredag den 12. og lørdag den 13. september kl. 10-17
🌿 Kom og vær med, når vi fejrer årets høst i Den Kongelige Køkkenhave.
To dage med hyggelige aktiviteter, smagsoplevelser og masser af inspiration fra haven – for både børn og voksne.
✨ Der vil bl.a. være mulighed for at:
– Fylde kurven med friskopgravede grøntsager fra køkkenhaven (husk eget net eller pose)
– Forkæle dig selv med hjemmelavet gelé, likør og kryddersalt med ingredienser fra haven
– Opleve åbent værksted i paradehuset, hvor der syes og laves keramik
– Gå på opdagelse blandt forkobringer af blomster fra køkken- og slotshaven samt andre lækkerier i butikken
– Få fat i smukke sølvøreringe lavet af pelargonieknopper og -blade
– Få indblik i arbejdet med bier
– Bruge alle sanserne i køkkenhaven
– Se høstudstillingen
🎈 For børn:
– Vores egen Trylle Jon underholder i Vinterhaven lørdag d. 13. september kl. 11
– Bål i æblelunden, hvor der kan laves marshmallows og kiks
– I Kongeteltet kan børn pynte deres egen kongekrone og få taget et billede i høsttronen 👑📸
🌸 Graasten Slots – og Køkkenhaves venner er også med:
– Sælger podestammer og dahlia-stængler
– Fortæller kort om køkkenhaven kl. 11, 12, 13, 14 og 15 – man kommer bare forbi
🍴 Når sulten melder sig, kan du glæde dig til at købe grillpølser, friskbagte vafler, kage samt kolde og varme drikke
🚗 Parkering:
Vi anbefaler parkering på Slotsbakken i Gråsten – herfra går man gennem Slotshaven til Køkkenhaven
🌾 Vi glæder os til at se jer til to dejlige høstdage i køkkenhaven!

Høstmarked Den Kongelige Køkkenhave
2025-09-12 10:00 - 2025-09-13 17:00 | Den Kongelige Køkkenhave ved Gråsten Slot, Felstedvej 8, Gråsten, Felstedvej 8, Gråsten, 6300
Høstmarked i Den Kongelige Køkkenhave ved Gråsten Slot
Fredag den 12. og lørdag den 13. september kl. 10-17

Kom og vær med, når vi fejrer årets høst i Den Kongelige Køkkenhave.
To dage med hyggelige aktiviteter, smagsoplevelser og masser af inspiration fra haven – for både børn og voksne.

Der vil bl.a. være mulighed for at:– Fylde kurven med friskopgravede grøntsager fra køkkenhaven (husk eget net eller pose)– Forkæle dig selv med hjemmelavet gelé, likør og kryddersalt med ingredienser fra haven– Opleve åbent værksted i paradehuset, hvor der syes og laves keramik– Gå på opdagelse blandt forkobringer af blomster fra køkken- og slotshaven samt andre lækkerier i butikken– Få fat i smukke sølvøreringe lavet af pelargonieknopper og -blade– Få indblik i arbejdet med bier– Bruge alle sanserne i køkkenhaven– Se høstudstillingen– Kom og mød Gråsten Æblefestival

For børn:– Vores egen Trylle Jon underholder i Vinterhaven lørdag d. 13. september kl. 11– Bål i æblelunden, hvor der kan laves marshmallows og kiks– I Kongeteltet kan børn pynte deres egen kongekrone og få taget et billede i høsttronen
Graasten Slots – og Køkkenhaves venner er også med:– Sælger podestammer og dahlia-stængler– Fortæller kort om køkkenhaven kl. 11, 12, 13, 14 og 15 – man kommer bare forbi
Når sulten melder sig, kan du glæde dig til at købe grillpølser, friskbagte vafler, kage samt kolde og varme drikke

Parkering:Vi anbefaler parkering på Slotsbakken i Gråsten – herfra går man gennem Slotshaven til Køkkenhaven

Vi glæder os til at se jer til to dejlige høstdage i køkkenhaven!

GIV OS NATUREN TILBAGE Kunstudstilling
2025-09-13 - 2025-09-25 | KunstPunkt, Storegade 14, Augustenborg, 6440
Kunstudstilling ”Giv os naturen tilbage”

– 25. september 2025

KunstPunkt Storegade 14, Augustenborg
Fernisering finder sted lørdag d. 13. sept. Kl. 14.00, hvor Asger Romme Andersen fra Sønderborg byråd vil holde åbningstalen. Åben på hverdage fra kl. 12-16 og i weekenden kl. 11-16.

13 kunstnere fra nær og fjern vil fra 13. til 25. september hver især med deres værker vise hvorledes de ønsker naturen tilbage. En meget alsidig udstilling med malerier, akvareller, tegninger, træsnit, skulpturer og tekstilbilleder.
De 13 kunstnere er Christa Conradsen, Anne Marie Seehagen, Merete Mø, Hanne Darling, Britta Lehmann, Ria Korsholm, Erik Jørgensen, Conny Djurhuus Kristiansen, Inger Detlefsen, Helena Fuhlendorf, Anne Merete Nilausen, Karen Anne Jørgensen og Helen Dalvig.
Overskriften ”Giv os naturen tilbage” er jo utrolig aktuel. Flere af udstillerne er ikke helt unge og kan huske viberne og lærkerne over vore marker, de mange bier, sommerfugle og ikke mindst de mange fisk i havene, osv. osv. Hvor er de alle?
Kom ind og se, hvilke bud vi har på det
I Rummet med UNG KUNST udstiller Milan Rafael Jaker ) har siden barndommen udforsket kunst. Med prikkemønstre skaber han værker, der spænder fra surrealistiske billeder

Omvisning i gravkapellet
2025-09-13 10:30, 2025-09-13 12:00, 2025-09-13 13:30 | Sønderborg Slot, Sønderbro 1, Sønderborg, 6400, Danmark
Eksklusiv omvisning i det fyrstelige gravkapel på Sønderborg Slot
Bag slotskirken på Sønderborg Slot ligger et fyrsteligt gravkapel, hvor hele 46 hertuger, hertuginder, prinser og prinsesser er fordelt på fem rum. Kapellet har siden 1920 været lukket for offentligheden med enkelte undtagelser, men den 13. september og 4. oktober kan du komme med på en af de eksklusive omvisninger.
Du vil få en fortælling om en række af de spændende personer, der er bisat i kapellet, og der vil blive fortalt om forskellige kisters udsmykning og indskrifter.
Omvisningerne ledes an af enhedsleder for Historie ved Museum Sønderjylland, Carsten Porskrog Rasmussen. Han har gennem mange år forsket i godser og adel i hertugdømmet Slesvig og har skrevet omfattende om både Sønderjylland og dets historiske gods- og landbrugskultur.
